《游景德寺贻黄文中》
元代·郭奎

此地登临惯，伤心万里思。江云愁北望，越树指南陲。

古寺开元迹，长廊景德碑。每因黄叔度，日暮醉归迟。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。